CELEX: E2015C0339
Language: hu
Date: 2015-09-16 00:00:00
Title: Az EFTA Felügyeleti Hatóság 339/15/COL sz. határozata (2015. szeptember 16.) egyes közös repülésbiztonsági szabályoktól való eltérésnek az Európai Gazdasági Térségről szóló megállapodás XIII. melléklete 66n. pontjában hivatkozott jogi aktus (a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló módosított 216/2008/EK európai parlamenti és tanácsi rendelet) 14. cikkének (6) bekezdése alapján Norvégia számára történő engedélyezéséről [2016/1812]

13.10.2016   
            
            
               HU
            
            
               Az Európai Unió Hivatalos Lapja
            
            
               L 276/14
            
         AZ EFTA FELÜGYELETI HATÓSÁG
   339/15/COL sz. határozata
   (2015. szeptember 16.)
   egyes közös repülésbiztonsági szabályoktól való eltérésnek az Európai Gazdasági Térségről szóló megállapodás XIII. melléklete 66n. pontjában hivatkozott jogi aktus (a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló módosított 216/2008/EK európai parlamenti és tanácsi rendelet) 14. cikkének (6) bekezdése alapján Norvégia számára történő engedélyezéséről [2016/1812]
   AZ EFTA FELÜGYELETI HATÓSÁG,
   tekintettel az EGT-megállapodásnak a 2011. december 19-i 163/2011. sz. EGT vegyes bizottsági határozattal (1) módosított XIII. melléklete 66n. pontjában hivatkozott jogi aktus 14. cikkének (6) és (7) bekezdésére (a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i módosított 216/2008/EK európai parlamenti és tanácsi rendelet (2)),
   tekintettel az EGT-megállapodás XIII. melléklete 66nf. pontjában hivatkozott jogi aktus IV. mellékletének CAT.POL.A.210. cikke (b) pontjának (2), (4) és (5) bekezdésére (a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről szóló, 2012. október 5-i módosított 965/2012/EU bizottsági rendelet (3)),
   mindkettő az EGT-megállapodáshoz annak 1. jegyzőkönyvével hozzáigazított jogi aktus,
   tekintettel a közlekedéssel foglalkozó EFTA-bizottság 2015. augusztus 21-i véleményére,
   mivel:
   
               (1)
            
            
               Norvégia kérte, hogy eltérhessen a 216/2008/EK rendelet végrehajtásának szabályai között szereplő közös repülésbiztonsági szabályoktól.
            
         
               (2)
            
            
               E kiigazított rendelet 14. cikkének (7) bekezdése alapján az EFTA Felügyeleti Hatóság az Európai Repülésbiztonsági Ügynökség 2015. június 26-i ajánlásának megfelelően felmérte a kért eltérések szükségességét, valamint az így elérhető védelmi szintet (dokumentumszám: 762327). A hatóság a Norvégia értesítésében ismertetett enyhítési intézkedések alapján következtetésre jutott, hogy az eltérés megfelel a 216/2008/EK rendelet 14. cikkének (6) bekezdésében megállapított követelményeknek.
            
         
               (3)
            
            
               Az egyik tagállamnak engedélyezett eltérésről a kiigazított 216/2008/EK rendelet 14. cikkének (7) bekezdése értelmében valamennyi tagállamot értesíteni kell, amelyek szintén felhatalmazást kapnak az eltérés alkalmazására.
            
         
               (4)
            
            
               A 163/2011. sz. határozat 1. cikkének, valamint e határozat mellékletének 3. pontjába foglalt a) kiigazítás értelmében a „tagállam(ok)” kifejezés, a rendeletbeli értelmezésen túlmenően, az EFTA-államokat is magában foglalja.
            
         
               (5)
            
            
               Az eltérés leírásának, valamint a hozzá kapcsolódó feltételeknek a módosított a 216/2008/EK rendelet értelmében lehetővé kell tenniük a többi EFTA-állam számára, hogy hasonló helyzetben az EFTA Felügyeleti Hatóság további jóváhagyása nélkül alkalmazzák az adott intézkedést. Mindazonáltal a kiigazított 216/2008/EK rendelet értelmében vett EFTA-államoknak értesíteniük kell az eltérések alkalmazásáról az EFTA Felügyeleti Hatóságot, az Európai Repülésbiztonsági Ügynökséget és a nemzeti légügyi hatóságokat, mivel azok az adott állam területén kívül is hatásokkal járhatnak.
            
         
               (6)
            
            
               A 163/2011 sz. határozat 1. cikke, valamint a mellékletének 3. pontjába foglalt e) kiigazítás szerint, az Európai Bizottság közli az uniós tagállamokkal az EFTA Felügyeleti Hatóságtól kapott, a 216/2008/EK rendelet 14. cikkének (7) bekezdése alapján meghozott határozatra vonatkozó információkat.
            
         
               (7)
            
            
               E határozatról ezért értesíteni kell valamennyi EFTA-államot, valamint – az EU tagállamokkal történő közlés céljából – az Európai Bizottságot.
            
         
               (8)
            
            
               Az e határozatban előírt intézkedések összhangban vannak a közlekedéssel foglalkozó EFTA-bizottság véleményével,
            
         ELFOGADTA EZT A HATÁROZATOT:
   1. cikk
   Norvégia jóváhagyhatja a 216/2008/EK rendelet szerinti, e határozat mellékletében meghatározott egyes végrehajtási szabályoktól való eltéréseket, feltéve, hogy teljesülnek az e határozat mellékletének 2. szakaszában előírt feltételek.
   2. cikk
   A módosított 216/2008/EK rendelet értelmében az 1. cikkben említett, e határozat mellékletében leírt intézkedéseket valamennyi EFTA-állam jogosult alkalmazni, és valamennyi EFTA-államra vonatkozik a módosított 216/2008/EK rendelet 14. cikkének (6) bekezdése szerinti bejelentési kötelezettség.
   3. cikk
   Ennek a határozatnak Norvégia a címzettje. A határozat angol nyelvű szövege hiteles.
   4. cikk
   A jelen határozatról értesíteni kell Norvégiát, Izlandot, Liechtensteint, valamint az Európai Bizottságot.
   
      Kelt Brüsszelben, 2015. szeptember 16-án.
      
         
            az EFTA Felügyeleti Hatóság részéről
         
         Helga JÓNSDÓTTIR
         
            testületi tag
         
         Markus SCHNEIDER
         
            megbízott igazgató
         
      
   
   
      (1)  Az EGT Vegyes Bizottság 2011. december 19-i 163/2011 határozata az Európai Gazdasági Térségről szóló megállapodás XIII. mellékletének (Közlekedés) módosításáról (HL L 76., 2012.3.15., 51. o.).
   
      (2)  HL L 79., 2008.3.19., 1. o.
   
   
      (3)  HL L 296., 2012.10.25., 1. o.
   
   
      MELLÉKLET
      
         NORVÉGIA ELTÉRÉSE A 965/2012/EU RENDELETTŐL A MO I RANA (ENRA) ÉS ØRSTA-VOLDA (ENOV) REPÜLŐTÉR FELSZÁLLÁSI AKADÁLYMENTESSÉGE TEKINTETÉBEN
      
      1.   Az eltérés leírása
      
      Norvégia – eltérve a módosított 965/2012/EU rendelet (1) IV. mellékletének (CAT rész) („Felszállási akadálymentesség” című) CAT.POL.A.210. cikke (b) pontjának (2), (4) és (5) bekezdésétől, engedélyezheti a Widerøe Flyveselskap AS légitársaság részére, hogy annak Bombardier Dash 8 repülőgépei két különböző repülőtéren – Mo i Rana (ENRA) és Ørsta-Volda (ENOV) – minimum 100-tól 400 láb magasságig 25 fokos bedőlési szöget használjanak.
      2.   Az eltérés alkalmazásának feltételei
      
      Ez az eltérés a Widerøe Flyveselskap AS légitársaságra vonatkozik azon kiegészítő intézkedések alapján, amelyeket e légitársaság léptetett életbe a módosított 965/2012/EU rendeletben előírt közös műszaki követelmények és igazgatási eljárások révén biztosítottal azonos mértékű biztonsági szint elérése érdekében. Az Európai Repülésbiztonsági Ügynökség 2015. június 26-án kelt ajánlása (dokumentumszám: 762327) ismerteti a kiegészítő intézkedéseket, amelyek az alábbiakra vonatkoznak: a pilóták alap- és szinten tartó képzése, a személyzet bevezető képzési követelményei, az irányváltáshoz útmutatást nyújtó vizuális segédeszközök és akadályjelző fények, időjárási korlátozások, jégmentesítő folyadék típuskorlátozások, a légi jármű repülési kézikönyvének (2) operatív eljárásokra és teljesítménnyel összefüggő kérdésekre kiterjedő 47. kiegészítése, egyetlen felszállási bedőlési szög használata (15 fok) a helytelen felszállási bedőlési beállítások elkerülése érdekében, repülésiadat-monitoring (FDM) program használata a kezdeti emelkedési bedőlési szög nyomon követése céljából, megfelelés-ellenőrzési program használata, amely kiterjed a teljesítmény és a képzési részleg éves ellenőrzésére, ezenfelül a norvég polgári légügyi hatóság folyamatos felügyeleti programja figyelembe veszi a Widerøe Flyveselskap AS enyhítési elemeit és jóváhagyási feltételeit.
      
         (1)  Az EGT-megállapodás XIII. melléklete 66nf. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktus.
      
         (2)  De Havilland Inc. Dash 8. repülési kézikönyv 47. kiegészítés: „Irányváltási manőver 25 fokos bedőlési szögben (kizárólag norvég légi társaságoknak)”.